Busseissa oli ihmisiä kapinallisten saartamista shiiakylistä. Eilisillasta alkaen pysähdyksissä ollut evakuointi jatkui iskun jälkeen.

Syyriassa noin 40 ihmistä on kuollut tuhoisassa pommi-iskussa, joka tehtiin piiritetyltä alueelta evakuoitavia ihmisiä kuljettavaa bussisaattueetta vastaan. Uutistoimisto Ap:n mukaan iskussa kuoli jopa 100 ihmistä.

Saattue odotti kapinallisten hallisemalla Rashidinin alueella pääsyä hallituksen joukkojen kontrolloimaan Aleppon kaupunkiin. Kyseessä näyttää olleen autopommi-isku.

Bussit olivat tuomassa evakuoitavia siviilejä ja hallitusta kannattavia taistelijoita kapinallisten piirittämistä shiiaenemmistöisistä kylistä Fuaasta ja Kafrayasta osana hallituksen ja kapinallisten evakuointisopimusta.

Sodan uhrimääriä laskeva Syrian Observatory of Human Rights -järjestö kertoo, että iskussa on kuollut ainakin 43 ihmistä ja kymmeniä on loukkaantunut. Järjestön mukaan suurin osa kuolleista oli evakuoitavia mutta uhrien joukossa on myös busseja vartioineita kapinallisia.

Syyrian valtiollinen televisio on puhunut aiemmin 39 kuolleesta.

Ibrahim Yasouf / AFP

Evakuointioperaatio oli ollut pysähdyksissä myöhäisestä perjantai-illasta alkaen, ja tuhannet ihmiset olivat viettäneet yön busseissa niin kapinallisten kuin hallituksenkin alueilla. Operaatio pääsi jatkumaan viimein iskun

Kapinallisten ja hallituksen sopimuksen mukaan noin 5 000 ihmistä evakuoitaisiin kapinallisten piirittämistä kylistä Idlibin alueella, mistä vastineeksi hallituksen joukot päästäisivät yli 2 000 siviiliä ja kapinallistaistelijaa saartamistaan kaupungeista pääkaupungin Damaskoksen lähistöltä.

Lähteet: AFP, AP, Reuters

Päivitetty kello 19.10. Kuolonuhrien määrä nousi.

Päivitetty kello 21.05. Evakuointi jatkuu.

Päivitetty kello 04.00. AP:n arvio kuolonuhreista.